b'\n_START_ARTICLE_\nBon Iver\n_START_SECTION_\nJustin Vernon\n_START_PARAGRAPH_\nJustin DeYarmond Edison Vernon va n\xc3\xa9ixer al 30 d\'abril de 1981 a Eau Claire, Wisconsin. Va estudiar l\'escola Memorial High School on es va graduar el 1999. Despr\xc3\xa9s va anar a la universitat University of Wisconsin-Eau Claire on va excel\xc2\xb7lir en estudis religiosos. En una entrevista a The Colbert Report Vernon diu que encara no estava preparat per estudiar m\xc3\xbasica. Mentre estava a l\'institut i posteriorment seguint els seus estudis a la universitat, Vernon va crear dues bandes, Mount Vernon i DeYarmond Edison, les dues de g\xc3\xa8nere indie-rock i origin\xc3\xa0ries de Eau Claire, Wisconsin, el seu lloc natal. _NEWLINE_DeYarmond Edison estava formada per Vernon, Joe Westerlund i Brad i Phil Cook, els quals van tenir un gran \xc3\xa8xit a Eau Claire. Al cap d\'un llarg per\xc3\xadode, els quatre membres van decidir abandonar la seva estada en el seu lloc de naixement per intentar tenir \xc3\xa8xit en un lloc diferent. Van anar a Raleigh (Carolina del Nord), on van produir dos \xc3\xa0lbums, el primer nomenat a partir del nom del grup i el segon anomenat Silent Signs. _NEWLINE_Al cap d\'un any a Raleigh Vernon va tornar a Wisconsin despr\xc3\xa9s de trancar amb el grup, tallar la relaci\xc3\xb3 amb la seva xicota i de patir mononucleosi. _NEWLINE_Els membres restants de DeYarmond Edison van formar una nova banda anomenada Megafaun i actualment continuen sent bons amics amb Vernon. _NEWLINE_Justin Vernon va ajudar a recaptar diners amb una samarreta del Yellow Bird Project per una casa d\'acollida per a dones a Toronto. _NEWLINE_Des de 2011 Vernon ha estat en una relaci\xc3\xb3 sentimental amb, la tamb\xc3\xa9 cantautora, Kathleen Edwards.\n_START_SECTION_\nBon Iver\n_START_PARAGRAPH_\nQuan Vernon va tornar a Wisconsin despr\xc3\xa9s d\'acabar amb el seu primer grup, DeYarmond, es va instal\xc2\xb7lar a la cabana del seu pare localitzada a Medford. Va ser durant aquest per\xc3\xadode que Vernon va pensar amb el nom de Bon Iver, ja que a causa de la mononucleosi va comen\xc3\xa7ar a mirar la s\xc3\xa8rie dels anys 90, Nothern Exposure. En un dels episodis es veu un grup de ciutadans d\'Alaska gaudint de la primera nevada de l\'any i desitjant a tothom un "Bon Hiver", bon hivern en franc\xc3\xa8s, el que ell primer va transcriure com a "boniverre", per\xc3\xb2 quan va aprendre\xe2\x80\x99n l\'ortografia correcta va decidir no utilitzar el nom, ja que "hiver" li recordava massa a "liver" (fetge), que era la font de la seva malaltia. _NEWLINE_El 12 de novembre de 2012 Vernon va enunciar durant la seva \xc3\xbaltima actuaci\xc3\xb3 del tour 2012 a Dubl\xc3\xadn, que aquella seria la seva \xc3\xbaltima actuaci\xc3\xb3 com a grup ".... almenys per un temps".\n_START_SECTION_\nFor Emma, Forever ago\n_START_PARAGRAPH_\nDespr\xc3\xa9s de la ruptura de la seva anterior banda DeYarmond Edison, Justin Vernon, que patia de mononucleosi, es va recloure en una cabana a Medford, Wisconsin durant tres mesos de planificaci\xc3\xb3 a "hivernar". Aquests tres mesos de solitud van donar com a resultat la creaci\xc3\xb3 de For Emma, Forever Ago "Tota la seva angoixa personal, la manca de perspectiva, l\'angoixa, la nost\xc3\xa0lgia, l\'amor, la p\xc3\xa8rdua i la culpa que s\'havien emmagatzemat en el transcurs dels \xc3\xbaltims sis anys, van ser purgats de sobte en forma de can\xc3\xa7\xc3\xb3."_NEWLINE_El registre \xc3\xa9s totalment la creaci\xc3\xb3 de Vernon, "Malgrat la seva complexitat, el disc va ser creat amb res m\xc3\xa9s que uns quants micr\xc3\xb2fons i alguns equips de gravaci\xc3\xb3"_NEWLINE_L\'\xc3\xa0lbum va ser autopublicat el juliol de 2007 i r\xc3\xa0pidament es va guanyar l\'atenci\xc3\xb3 de publicacions musicals diverses com Pitchfork Media. Al febrer de 2008, l\'\xc3\xa0lbum va ser rellan\xc3\xa7at a trav\xc3\xa9s del segell Jagjaguwar amb la coberta de l\'\xc3\xa0lbum nova. El maig de 2008, 4AD va triar l\'\xc3\xa0lbum per al llan\xc3\xa7ament al Regne Unit i Europa._NEWLINE_Peter Gabriel va gravar una versi\xc3\xb3 de "Flume" per al seu \xc3\xa0lbum, Scratch My Back.\n_START_SECTION_\nBon Iver, Bon Iver\n_START_PARAGRAPH_\nEl segon \xc3\xa0lbum de Bon Iver es rumorejava que es diria Letters for Marvin, per\xc3\xb2 m\xc3\xa9s tard es va confirmar que seria Bon Iver, Bon Iver. Justin Vernon, l\xc3\xadder de la banda i fundador, va contractar a m\xc3\xbasics coneguts com el saxofonista Colin Stetson i el guitarrista Greg Leisz. "Vaig construir l\'\xc3\xa0lbum jo sol, per\xc3\xb2 vaig permetre que aquestes persones entressin i canviessin l\'escena". El segon \xc3\xa0lbum \xc3\xa9s descrit com una "sortida musical ambiciosa" respecte del primer._NEWLINE_El grup va anunciar el llan\xc3\xa7ament a trav\xc3\xa9s de diversos mitjans de comunicaci\xc3\xb3 i de les p\xc3\xa0gines webs oficials de Jagjaguwar i 4AD al 20 d\'abril de 2011. L\'\xc3\xa0lbum va ser gravat en una cl\xc3\xadnica veterin\xc3\xa0ria remodelada situada en Fall Creek, Wisconsin, que va ser comprada per Vernon i el seu germ\xc3\xa0 el 2008. Va ser convertida en April Base Studios, un estudi musical constru\xc3\xaft principalment a la piscina unida a la cl\xc3\xadnica. La ra\xc3\xb3 que va donar Vernon per fer la gravaci\xc3\xb3 en aquell lloc va ser que "\xc3\xa9s una gran llibertat treballar en un lloc que hem constru\xc3\xaft. Est\xc3\xa0 tamb\xc3\xa9 a nom\xc3\xa9s tres milles de la casa on vaig cr\xc3\xa9ixer i a nom\xc3\xa9s deu minuts del bar on els meus pares es van con\xc3\xa8ixer"._NEWLINE_El 17 de maig, l\'\xc3\xa0lbum sencer, per un curt temps, va ser realitzat accidentalment a iTunes, el que va provocar una filtraci\xc3\xb3 de l\'\xc3\xa0lbum a trav\xc3\xa9s de torrents i serveis d\'intercanvi d\'arxius. L\'\xc3\xa0lbum va entrar en les llistes del Regne Unit col\xc2\xb7locant-se al n\xc3\xbamero 4 en la primera setmana de llan\xc3\xa7ament.'